Tânăr brăilean, încolţit şi bătut crunt de patru indivizi. L-au lovit cu tot ce au prins, apoi l-au lăsat să agonizeze
După faptă şi răsplată. Patru indivizi, printre care şi un minor de 17 ani, au fost arestaţi pentru 30 de zile după ce ar fi atacat cu obiecte contondente un tânăr de 32 de ani din localitatea Romanu, judeţul Brăila.
Între bătăuşi şi victima lor ar fi existat un conflict mai vechi, iar atacatorii şi-au pănuit răzbunarea în detaliu. Aceştia şi-au incolţit victima pe o stradă şi fără să mai stea pe gânduri au început să o lovească cu ce au prins.
După ce a fost lăsat să agonizeze minute bune, bărbatul a ajuns cu răni grave la spital. La scurt timp bătăuşii au ajuns pe mâna Poliţiei. Agenţii au deschis un dosar penal pentru vătămare corporală şi tulburarea ordinii şi liniştii publice.